— Трэба сказаць — стравы нашай кухні вельмі разнастайныя і самыя смачныя, а яшчэ вельмі карысныя, і ніякія там заморскія дэлікатэсы не заменяць беларускай кухні. Сапраўднага беларуса цяжка ўявіць без бульбы, нават называюць нас “бульбашы”. А колькі страў існуе з гэтага карняплода — лічыць не пералічыць. Безумоўна, самай любімай для мяне, як і для многіх, з’яўляюцца дзернікі. А яшчэ вельмі смачна, калі да іх падаюць шкваркі. У нашай сям’і ўсім без выключэння такая ежа спадабаецца, а яшчэ адна любімая страва — картапляная бабка. Гэта вельмі смачна і галоўнае — прыгатаваць не так складана. Упэўнена, такому беларускаму вынаходству няма роўных.